ચેન્નઇમાં ઓલ ઇન્ડિયા અન્ના દ્વવિડ મુનેત્ર કડંગમની નેતા વી કે શશિકલાના પરિવારના સદસ્યો અને જયા ટીવીના પરિસરમાં રેડ પાડવામાં આવી હતી. જેમાં 1400 કરોડ રૂપિયાના બેનામી સંપત્તિ મળી છે. સાથે જ મોટી સંખ્યામાં બેનામી સંપત્તિના દસ્તાવેજ પણ મળ્યા છે. નોંધનીય છે કે હાલ શશિકલા આવકથી વધુ સંપત્તિ રાખવાના કેસમાં જેલની હવા ખાય છે. ત્યાં જ તેમની સહયોગી ઇલાવરાસી પણ આ આરોપ હેઠળ જ જેલમાં છે. ગુરુવારે એઆઇએડીએમકેના નેતા વીકે શશિકલા અને તેમના સંબંધીઓના કુલ 187 ઠેકાણા પર આયકર વિભાગે રેડ પાડી હતી. આ હાઇ પ્રોફાઇલ આઇડી રેડના કારણે શશિકલાની રાજકીય પાર્ટીમાં પણ ભૂકંપ આવી ગયા હતો.